

### REPUBLIKA HRVATSKA

### VARAŽDINSKA ŽUPANIJA

### GRAD LEPOGLAVA

### Antuna Mihanovića 12

### 42250 Lepoglava

### tel. 042 770 411, fax 042 770 419

### email : lepoglava@lepoglava.hr

KLASA :551-06/03-01/01

URBROJ: 2186/016-01-03

Lepoglava, 30.10.2003.

Gradsko vijeće

KLASA: 340-10/23-01/1

URBROJ: 2186-9-02-24-4

Lepoglava, 22.08.2024.

Temeljem odredbe članka 107. stavka 3. i članka 109. Zakona o cestama („Narodne novine” broj [84/11](https://www.zakon.hr/cms.htm?id=322), [22/13](https://www.zakon.hr/cms.htm?id=323), [54/13](https://www.zakon.hr/cms.htm?id=324), [148/13](https://www.zakon.hr/cms.htm?id=594), [92/14](https://www.zakon.hr/cms.htm?id=1010), [110/19](https://www.zakon.hr/cms.htm?id=41263), [144/21](https://www.zakon.hr/cms.htm?id=50851), [114/22](https://www.zakon.hr/cms.htm?id=54142), [04/23](https://www.zakon.hr/cms.htm?id=55690) i 133/23) i članka 22. Statuta Grada Lepoglave („Službeni vjesnik Varaždinske županije“ broj 64/20 i 18/21), Gradsko vijeće Grada Lepoglave na \_\_\_\_\_\_\_ sjednici održanoj \_\_\_\_\_\_\_\_\_\_\_\_ godine, donosi

**ODLUKU**

**o izmjenama i dopunama**

**Odluke o nerazvrstanim cestama na području grada Lepoglave**

**I. OPĆE ODREDBE**

 **Članak 1.**

U Odluci o nerazvrstanim cestama („Službeni vjesnik Varaždinske županije“ broj 20/23, dalje u tekstu: Odluka o nerazvrstanim cestama), u članku 4. podstavku 3. iza teksta: „*zemljišni pojas s obiju strana potreban za nesmetano održavanje ceste širine prema projektu ceste,“* dodaje se tekst:

*„a najmanje jedan metar računajući od crte koja spaja krajnje točke poprečnog presjeka ceste,“.*

**Članak 2.**

U članku 15. Odluke o nerazvrstanim cestama, iza točke 17. dodaje se nova točka 18. koja glasi:

*„18. uklanjati, premještati, zaklanjati ili oštećivati prometne znakove na nerazvrstanim cestama,“.*

Dosadašnja točka 18. postaje točka 19.

**Članak 3.**

Iza članka 15. a Odluke o nerazvrstanim cestama dodaje se novi članak 15. b koji glasi:

***„Članak 15.b.***

*U blizini raskrižja dviju nerazvrstanih cesta u razini, raskrižja nerazvrstane ceste s javnom cestom ili željezničkom prugom u razini ili u unutarnjim stranama cestovnog zavoja ne smiju se saditi drveće i grmlje, postavljati ili ostavljati naprave, ograde ili druge predmete koji onemogućavaju preglednost na nerazvrstanoj cesti.“*

**Članak 4.**

U članku 16. stavku 3. Odluke o nerazvrstanim cestama iza riječi „dokumentima prostornog uređenja“ briše se točka i dodaje se tekst:

„*i ovom Odlukom.“*

**Članak 5.**

U članku 17. Odluke o nerazvrstanim cestama dodaje se novi stavak 2. koji glasi:

*„Zaštitni pojas u smislu stavka 1. ovog članka mjeri se od vanjskog ruba zemljišnog pojasa, a njegova širina se utvrđuje sukladno Zakonu kojim se uređuju ceste. Ako nerazvrstana cesta nema zaštitnog pojasa, zaštitni pojas iz stavka 1. ovog članka mjeri se od vanjskog ruba kolnika odnosno nogostupa nerazvrstane ceste tako da je u pravilu sa svake strane širok 10 metara.“*

Dosadašnji stavci 2. i 3. postaju stavci 3. i 4.

**Članak 6.**

U članku 37. stavku 1. Odluke o nerazvrstanim cestama iza teksta: „odredbi članka 15.“ dodaje se zarez i tekst:

„*15. a i 15. b“.*

**Članak 7.**

U Dodatku Odluci o nerazvrstanim cestama – Popis nerazvrstanih cesta Grada Lepoglave mijenjaju se određene dionice nerazvrstanih cesta prema izmjenama u tablici koja čini prilog i sastavni dio ove Odluke.

**Članak 8.**

U preostalom dijelu Odluka o nerazvrstanim cestama ostaje na snazi nepromijena.

**Članak 9.**

Ova Odluka stupa na snagu osmog dana od dana objave u Službenom vjesniku Varaždinske županije.

**PREDSJEDNIK GRADSKOG VIJEĆA**

Robert Dukarić